*Projekts*

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

Rīgā Nr. 2020. gada

.§

**Informatīvais ziņojums**

**„Par valsts informācijas un komunikācijas tehnoloģiju**

**resursu un kompetenču konsolidāciju”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Atbalstīt Vides aizsardzības un reģionālās attīstības ministrijas (turpmāk – VARAM) priekšlikumu par valsts pārvaldes informācijas un komunikācijas tehnoloģiju (turpmāk – IKT) resursu un kompetenču konsolidāciju, nostiprinot IKT pārvaldību valsts pārvaldes un nozaru līmenī, kā arī veicinot specializētu kompetenču centru – koplietošanas pakalpojumu sniedzēju attīstību.

3. VARAM līdz 2020. gada 30. augustam sagatavot un iesniegt Ministru kabinetā (turpmāk – MK) grozījumus MK 2013. gada 3. septembra noteikumos Nr. 754 „Valsts informācijas un komunikācijas tehnoloģiju pārvaldības vadītāju foruma nolikums”, iekļaujot Valsts informācijas un komunikācijas tehnoloģiju pārvaldības vadītāju foruma sastāvā specializēto kompetenču centru vadītājus.

4. Visām ministrijām un tās padotībā esošajām valsts pārvaldes iestādēm veikt šādas darbības attiecīgo nozaru IKT infrastruktūras pakalpojumu izmantošanas un attīstības plānošanas un IKT infrastruktūras nodrošinājuma jomā:

4.1. līdz 2020. gada 30. jūnijam ministrijām, kuras plāno attīstīt skaitļošanas infrastruktūras koplietošanas pakalpojumus, informēt par to VARAM, saskaņojot ar VARAM plānojamo pakalpojumu jomu un priekšnoteikumu pakalpojumu sniegšanai izpildi, saskaņā ar informatīvā ziņojuma 5. un 6. sadaļās definētajām prasībām;

4.2. sākot ar 2020. gada 1. jūliju, ministrijām un to padotības iestādēm, kuras nav saskaņojušas ar VARAM skaitļošanas infrastruktūras koplietošanas pakalpojumu attīstības plānus, pārtraukt investīcijas datu centru skaitļošanas iekārtās – serveros, datu krātuvēs un citā datu centru aprīkojumā, izņemot neatliekamos pasākumus , kas ir saskaņoti ar VARAM;

4.3. līdz 2020. gada 30 septembrim saskaņot VARAM priekšlikumus par ministriju un to padotības iestāžu datorizēto darba vietu lietotāju sadalījumu lietotāju grupās (profilos), atbilstoši darba funkciju prasībām pret darba vietu tehnoloģisko (t.sk. programmatūras) aprīkojumu;

4.4. līdz 2020. gada 30 decembrim saskaņot VARAM nozaru IKT infrastruktūras pakalpojumu izmantošanas un attīstības plānus, kuru saturs atbilst ziņojuma 5. un 6. sadaļās definētajām prasībām skaitļošanas infrastruktūras un datorizēto darba vietu koplietošanas pakalpojumu sniedzējiem formulētajām prasībām.

 5. VARAM sadarbībā ar Valsts kanceleju (turpmāk – VK), Tieslietu ministriju un Finanšu ministriju līdz 2020. gada 15. novembrim sagatavot un iesniegt MK:

5.1. priekšlikumus par jauna koplietošanas pakalpojumu pārvaldības modeļa ieviešanu, kas ietvers nepieciešamās izmaiņas normatīvajā regulējumā, organizācijas struktūru un pakalpojumu attīstības, pakalpojumu prasību izpildes uzraudzības, kā arī finansējuma pārvaldības jomās;

5.2. priekšlikumus IKT infrastruktūras koplietošanas pakalpojumu paplašināšanai, papildus Valsts elektronisko sakaru pakalpojumu centra pakalpojumiem ietverot arī citus valsts pārvaldes funkciju izpildei nepieciešamus IKT infrastruktūras pakalpojumus un to sniegšanā – arī citas valsts kapitālsabiedrības un iestādes.

6. VARAM sadarbībā ar VK un IKT koplietošanas pakalpojumu sniedzēju iestādēm līdz 2020.gada 30.decembrim sagatavot un iesniegt izskatīšanai MK grozījumus MK 2010.gada 30.novembra noteikumos Nr.1075 „Valsts un pašvaldību institūciju amatu katalogs”, papildinot valsts pārvaldes amatu saimes atbilstoši informatīvajā ziņojumā noteiktajam.

Ministru prezidents A. K. Kariņš

Valsts kancelejas direktors J.Citskovskis

Lauris Linabergs, 67026404

lauris.linabergs@varam.gov.lv

V.Brūvere, 67026575

vineta.bruvere@varam.gov.lv